OpenLLM-France/wikimedia huggingface dataset:
# Agoitz kalea (Iruñea)

Agoitz kalea Nafarroako hiriburua den Iruñeko Bigarren Zabalgunearen hegoaldeko muturrean dagoen kale bat da.

## Izena

Izena Nafarroako Agoitz udalerriaren omenez du.

## Kokapena

Mojardín Lizeoaren pareki biribilgunean hasten da, bertan Mojardin mendia kalea eta Eguesibar kalearekin elkartzen da, eta Eroritakoen monumentuaren atzetik bihurgunea eginez igaro ondoren, Rodeznoko Kondearen plazaren albotik igaro, eta Francisco Bergamín kalean amaitzen da, San Ignazio ikastetxearen parean.
Tartean, honako kale eta etorbide hauek batzen zaizkio: Aralar kalea, Erriberri kalea, Amaia kalea, Joan Paulo II.a etorbidea eta Paulino Caballero kalea.

## Ondarea

* Eroritakoen monumentua
* Rodeznoko Kondearen plaza

## Kanpo estekak

* Datuak: Q25479384
# Agoizko inauteriak

Agoizko inauterietako protagonistak kaskaboboak eta maskaritak izeneko pertsonaiak dira. Kaskaboboak mutilak izaten dira eta alkandora zabal bat janzten dute, kriskitinekin, praka motz, galtzerdi eta abarketekin batera, kolore biziekin. Aurpegia estalita joaten dira eta buruan ttuntturro bat janzten dute, zinta koloretsuekin. Makil baten muturretik galtzerdi betea lotu eta inguratzen denari jo egiten diete. Maskaritak, berriz, herriko neskak dira eta gona eta kapela zabalekin janzten dira, aurpegia errezel batez estalita. Ezkutuan daramaten ura botatzen dute.

## Kanpo estekak

* Datuak: Q12252857
# Agoizko barruti judiziala

Agoizko barruti judiziala Nafarroa Garaiko lurraldearen justizia administrazioa osatzen duten 5 barruti judizialetako bat da, Zangozako merindadearena hain zuzen ere.
Barruti judizialeko burua Agoitz da.

## Udalerriak

| Abaurregaina Abaurrepea Oibar Agoitz (burua) Aragoiko Petilla Aranguren Artzi Aria Aribe Auritz Bidankoze Burgi Eguesibar Erro Erromantzatua Erronkari Esa | Eslaba Espartza-Zaraitzu Esteribar Ezkaroze Ezprogi Galipentzu Galoze Garaioa Garde Garralda Gazteluberri Gorza Hiriberri Uharte Ibargoiti Irunberri Itzagaondoa Itzaltzu Izaba Jaurrieta | Kaseda Leatxe Lerga Ledea Lizoain Longida Luzaide Elo Nabaskoze Noain Orbaitzeta Orbara Orontze Orotz-Betelu Orreaga Otsagabia Sartze Tebas-Muru Artederreta Untziti Urraulbeiti | Urraulgoiti Urrotz Urzainki Uztarroze Xabier Zare Zangoza |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2

## Erreferentziak

* Espainiako barruti judizialei buruzko datuak, Espainiako Justizia Ministerioaren webgunean.

## Ikus, gainera

* Nafarroa Garaiko barruti judizialen zerrenda

## Kanpo estekak

* Datuak: Q12252855
# Agoizko monasterioa

Agoizko monasterioa edo Zarrulibarko monasterioa Nafarroa Garaiko Longida ibarreko Agoitz udalerrian dagoen monasterio zahar bat da.

## Kokapena

Zalurribarko San Salbatzailearen ermita, garai batean monasterioa izan zena, Agoizko herrigunearen inguruan dago, Irati ibaitik oso gertu eta herriaren kontrako ertzean. Jakinarazi dutenez, ikus daitezkeen egitura batzuk ditu, monasterio zaharrarekin identifikatzen direnak, eta hainbat mendetan dokumentu-erreferentzia ugari daude.

## Historia

Lehen aipamenak XI. mendearen erdialdekoak dira, eta mendeetan zehar jardun zuen, Frantziako tropek Iberiar Penintsulako Gerran (1808-1814) erretiratzean suntsitu zuten arte.

## Erreferentziak

* Nafarroako Entziklopedia Handia | AGOITZ. (Noiz kontsultatua: 2021-12-18).

## Ikus, gainera

* Agoitz

## Kanpo estekak

* Datuak: Q110189040
# Agoizko armarria

Agoizko armarria Nafarroa Garaiko Agoitz hiriko armarri ofiziala da.

## Historia

Armarria 1479ko ekainaren 22koa da, eta Katalina eta Joanes Albretekoa erregeek eman zioten. Honela dio dokumentuak:
«Maddalen printzesak, Frantzisko Febo haur erregearen ama eta tutoreak, Agoizko udal dermioan bildu zituen buruzagi agaramondar eta beaumondar nagusiak. Printzesa bertan zela, lurrean sartu zituzten euren ezpatak, bakearen adierazgarri. Esaten da gertakari hau San Roman baselizaren ondoan izan zela. Bakearen sinatzaileak izan ziren, Nafarroako Pedro markesa agaramontarren aldetik, eta Luis Beaumont Leringo Kondea, beaumondarren aldetik»

## Banaketa

1977n argitaratutako Zangozako merindadeko Udal armagintzaren bere liburuan, Jesus Otazuk honela deskribatzen du hiriaren armarria:
| « | Hondo gorri batez eta aurrean bi zilarrezko ezpatez osatuta dago, urrezko helduleku eta gurutzetekin, eta horien artean urrezko koroa bat. | » |
Deskribapen hau oraindik ere baliozkoa da, hiriko armarria zati hauek osatzen baitute:
* Hondo gorria: gorriak ahul eta menpekoekiko pertsona ospetsu eta agintarien babesa eta laguntza islatzen du.
* Bi ezpata: agaramondarren eta beaumondarren ezpatak irudikatzen.
* Koroa bat: bien arteko ituna Nafarroako erregeen esku-hartzeari esker egin zela sinbolizatzen du.

## Beste bertsioak

* Udalako estilokoa
* Agoitz familiakoa
* Agoitz-Iruña familiakoa

## Erreferentziak

* Otazu Ripa, Jesús Lorenzo. (D.L. 1977). Heraldica municipal, merindad de Sangüesa (I) : Abaurrea-Izalzu. Diputación Foral de Navarra, Dirección de Turismo, Bibliotecas y Cultura Popular ISBN 84-235-0076-4. PMC 911388951. (Noiz kontsultatua: 2021-08-31).
* «Armarria» Agoizko Udala (Noiz kontsultatua: 2021-12-17).

## Ikus, gainera

* Agoitz

## Kanpo estekak

* Datuak: Q110162463
# Agoibar

Agoibar Esteribar udalerriko herri hustu bat da, Euskal Herriko Nafarroa Garaia lurraldean kokatuta, Iruñerria eskualdeko Ibarrak azpieskualdean.
1366n jada despopulatu bezala agertzen zen. Bere lurrak Sarasibar kontzejura pasa ziren.
Bertako biztanleak agoibartarrak ziren.

## Izena

Agoibar toponimoa hainbat modutan agertu da historian zehar:
* Agoyvarr (1268)
* Agoyuarr (1366)
* Agoibar (1789)
* Agoibar (1892)
* Agoibar (1975)

## Oharrak

* ↑ /aɣ̞ó.iβ̞ar/ ahoskatua (laguntza) Azentua: zorrotza bigarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Agoibar - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Esteribar
* Ibarrak (Iruñerria)
* Zangozako merindadea
* Nafarroa Garaia

## Kanpo estekak

* Esteribarko Udalako webgune ofiziala
* Datuak: Q110197449
# Agoizko udaletxea

Agoizko udaletxea Agoitz nafar udalerriko udaletxea da.
Agoizko Udalaren egoitza da eta Hiriko enparantzan kokatuta da.

## Eraikina

1865 inguruan eraiki zen. Eraikin exentua da, beheko solairua eta bi solairu ditu. Lehenengo solairuan, sarrerako atearen gainean, belatz irten bat dago, jarraitua, burdinaz egina, eta hiru balkoi ditu. Aurreko egoitza ezaguna izan zuen, Hiribilduko plazan. Udala alkateak eta zortzi zinegotzik zuzentzen dute.

## Erreferentziak

* Nafarroako Entziklopedia Handia | AGOITZ. (Noiz kontsultatua: 2021-10-29).

## Ikus, gainera

* Agoitz

## Kanpo estekak

* Datuak: Q110187231
# Almócita

Almócita Almeriako udalerria da, Alpujarras izeneko eskualdekoa. 2006an 167 biztanle zituen.

## Kanpo estekak

* Datuak: Q736985
* Multimedia: Almócita / Q736985
# Alnaperbøeita-(Ce)

Alnaperbøeita-(Ce) mineral bat da eta alnaperbøeite taldearen kidea da.

## Ezaugarriak

Alnaperbøeita-(Ce) mineralaren formula kimikoa hau da: ${\ce {(CaCe2.5Na0.5)(Al4)(Si2O7)(SiO4)3O(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 - 7 da.

## Erreferentziak

* 1 2 (Ingelesez) «Alnaperbøeite-(Ce): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19767699
# Almè

Almè Italiako udalerri bat da. Bergamoko probintzian kokatuta dago, Lombardia eskualdean. 5.496 biztanle ditu, 2 kilometro koadroko azaleran banatuta.

## Mugakideak

Almèk honako udalerri hauekin egiten du muga:
Villa d'Almè Almenno San Bartolomeo Sorisole Almenno San Salvatore Paladina

## Kanpo estekak

* Datuak: Q95065
* Multimedia: Almè / Q95065
# Alna (Maine)

Alna Ameriketako Estatu Batuetako inkorporatutako herri bat da. Lincoln konderrian dago, Maine estatuan. 710 biztanle ditu, 21,32 kilometro koadroko azaleran banatuta.

## Ikus, gainera

* Lincoln konderrian

## Kanpo estekak

* Datuak: Q3476857
* Multimedia: Alna, Maine / Q3476857
# Almáchar

Almáchar Málagako udalerria da, Axarquía - Costa del Sol eskualdean dagoena.
2008ko urtarrilaren 1eko erroldaren arabera 1.896 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1647730
* Multimedia: Almáchar / Q1647730
# Almyra (Arkansas)

Almyra Ameriketako Estatu Batuetako inkorporatutako herri bat da. Arkansas konderrian kokatuta dago, Arkansas estatuan. 256 biztanle ditu, 1,021742 kilometro koadroko azaleran banatuta.

## Ikus, gainera

* Arkansas konderrian

## Kanpo estekak

* Datuak: Q2639863
* Multimedia: Almyra, Arkansas / Q2639863
# Almàssera

Almàssera Valentziako Erkidegoko udalerria da, Horta Nord eskualdean eta Valentziako probintzian kokatua.
2009ko urtarrilaren 1eko erroldaren arabera 7.135 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1648768
* Multimedia: Almàssera / Q1648768
# Almăj

Almăj Errumaniako udalerri bat da, Dolj konderrian. 1.792 biztanle ditu, 28,02 kilometro koadroko azaleran banatuta.

## Herriak

Udalerrian honako herriak daude:
Almăj $^{(en)}$ Bogea $^{(en)}$ Moșneni $^{(en)}$ Șitoaia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q587728
# Alnath

Alnath edo Elnath (Beta Tauri, β Tau edo 112 Tau) Taurus konstelazioan dagoen izar bat da. Bere izena, batzuetan Al Nath edo Alnath bezala idatzia, arabierazko النطح an-naţħetik dator, eta "topeka dagoena" esan nahi du. Bere irudizko magnitudea +1,68 da, eta, ondorioz, Aldebaranen ondoren Taurus konstelazioko bigarren izarrik dizdiratsuena da. Taurusen, non "zezenaren adarretako" baten muturrean dagoen, eta Aurigaren arteko mugan dagoenez, azken honetan aurigaren eskuineko hankan dagoelarik, Bayerren izendapenean Gamma Aurigae izena ere jasotzen du, izen hau askorik erabiltzen ez den arren. Sagitarius konstelazioan dagoen Esne Bidearen erdigunearen kontrako puntua den antizentru galaktikotik 3 grado mendebaldera baino ez dago.
Lurretik 131 argi urteko distantziara, Alnath erraldoi urdin bero bat da, azalean 13.600º Kelvineko tenperatura duena eta B7III espektro motakoa. Bere argitasuna, igorritako erradiazio ultramorea barne, gure eguzkiarena baino 700 aldiz handiagoa da. Bere moduko beste zenbait izar bezala, Alnath kimikoki berezia da eta merkurio-manganesozko izar bat dela dirudi, eredu bezala Alpheratz edo α Andromedae duen izar taldea. Honela, bere manganeso kopurua gure eguzkiarenaren 25 aldiz handiagoa den bitartean, bere kaltzio eta magnesio kopurua gure eguzkian aurki daitekeenaren zortzirena baino ez da.

## Kanpo estekak

* Datuak: Q13508
* Multimedia: Elnath / Q13508
# Alloperissa

Alloperissa Crambidae familiako tximeleta genero bat da. Bere espezie tipoa Alloperissa creagraula da.

## Espezieak

| Espeziea | Irudia | Egoera |
| Alloperissa creagraula | | daturik gabe |

## Kanpo estekak

* Datuak: Q4733105
# Allophlebia

Allophlebia Gelechiidae familiako tximeleta genero bat da. Bere espezie tipoa Allophlebia hemizancla da.

## Espezieak

| Espeziea | Irudia | Egoera |
| Allophlebia hemizancla | | daturik gabe |

## Kanpo estekak

* Datuak: Q3282163
* Espezieak: Allophlebia
# Alloptox

Alloptox Ochotonidae familiako desagertutako ugaztun genero bat da. Eurasian bizi ziren.

## Espezieak

Ezagutzen diren espezie guztiak desagertuta daude:
* Alloptox anatoliensis (Unay & Sen, 1976)
* Alloptox chinghaiensis (Qiu et al., 1981)
* Alloptox gobiensis (Young, 1932)
* Alloptox (Mizuhoptox) japonicus (Tomida, 2012)
* Alloptox katinkae (Angelone & Hír, 2012)

## Erreferentziak

* ↑ (Ingelesez) Tomida, Yukimitsu. (2012-04). «New Species of Alloptox (Lagomorpha, Ochotonidae), First Record of the Genus in Japan, and Subgeneric Distinction» Paleontological Research 16 (1): 19–25. doi:10.2517/1342-8144-16.1.019. ISSN 1342-8144. (Noiz kontsultatua: 2021-01-20).
* ↑ (Ingelesez) Angelone, Chiara; Hír, János. (2012-04-01). «Alloptox katinkae sp. nov. (Lagomorpha: Ochotonidae), westernmost Eurasian record of the genus from the early Middle Miocene vertebrate fauna of Litke 2 (N Hungary)» Neues Jahrbuch für Geologie und Paläontologie - Abhandlungen 264 (1): 1–10. doi:10.1127/0077-7749/2012/0227. ISSN 0077-7749. (Noiz kontsultatua: 2021-01-20).

## Kanpo estekak

* Datuak: Q5669464
* Multimedia: Alloptox / Q5669464
# Agustín Casado

Agustin Casado Marcelo (1996ko maiatzaren 21a) ONE Veszpremm eskubaloi taldeko eta Espainiako talde nazionaleko jokalaria da. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Gizonezkoa |
| Munduko Txapelketak ||||
| Urtea | Lekua | Domina | Proba |
| 2023 | Polonia / Suedia | 03 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2022 | Hungaria / Eslovakia | 02 ! | Gizonezkoa |

## Erreferentziak

* ↑ «CASADO MARCELO, AGUSTÍN» EHF.

## Kanpo estekak

* Datuak: Q109853943
# Agustí Bartra

Agustí Bartra Lleonart (katalanez əɣusˈti ˈβartɾə ahoskatua; Bartzelona, Espainia, 1908eko azaroaren 8a - Terrassa, Espainia, 1982ko uztailaren 7a) katalan olerkaria izan zen.
Bere lehen liburua irudi sentsualez betea ageri da: Cant corporal (1938). Gerra zibilaren ondoren Ameriketara erbesteratu zen. L’arbre de foc (1946) liburuan gerra-poemak biltzen dira: sinboloen bidez bere drama eta aberriarena unibertsal bihurtzen ditu. Bartrá-ren gainerako lan poetikoaren barne aurkitzen dira: Màrsias i Adila (1948); Oda atlàntica (1951); L’evangeli del vent (1956). Gero, 1971n argitaratutako liburu batean ordura arteko lanak bildu zituen: Obra poètica completa. Geroztikakoak dira: Deixant flors a la tomba de Rilke (1975); La fulla que tremola (1979); Haikus d’Arinsal (1981), etab. Eleberria, Crist de 200.000 braços (1968) eta antzertia, El tren de cristall (1978), La noia del girasol (1982), ere landu zituen. Itzultzaile gisa ere nabarmendu zen.

## Zenbait lan

* 1937: L'oasi perdut
* 1938: Cant corporal
* 1942: Xabola
* 1942: L'estel sobre el mur
* 1944: Oda a Catalunya des dels tròpics
* 1946: L'arbre de foc
* 1948: Màrsias i Adila
* 1948: Rèquiem
* 1951: Oda Atlàntica
* 1951: Una antologia de la lírica nord-americana
* 1953: Odissea
* 1956: L'evangeli del vent
* 1960: Quetzalcòatl
* 1961: Deméter
* 1964: Ecce homo
* 1968: Crist de 200.000 braços
* 1968: La lluna mor amb aigua
* 1970: Dodo
* 1971: Obra poètica completa
* 1972: Poemes del retorn
* 1974: Els himnes
* 1979: El gos geomètric
* 1981: Haikús d'Arinsal
eta Soleia trilogia:
* 1972: Rapsòdia de Garí
* 1974: Rapsòdia d'Arnau
* 1976: Rapsòdia d'Ahab

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-09-07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3324600
# Agustín Argote

Agustín Argote Markinez (Bilbo, 1925eko irailaren 11 – Adelaide, 1996ko abuztuaren 9a) boxeolari bizkaitarra izan zen.

## Ibilbidea

Amateur zenean, Londresko Olinpiar Jokoetan hartu zuen parte 62 kg. baino gutxiagoko kategorian baina lehenengo txandan izan zen kaleratua.
1949an profesional bihurtu eta laster Espainiako txapelduna izan zen welter eta pisu arinetan. Australiara joan zen eta hantxe utzi zuen boxeoa 1955eko ekainaren 21an. Bertan geratzea erabaki eta Adelaiden hil zen.

## Erreferentziak

* ↑ www.sports-reference.com
* ↑ Auñamendi Entziklopedia
* Datuak: Q12252876
# Agustín Azkarate

Agustín Azkarate Garai-olaun (Elorrio, 1953) euskal herritar arkeologoa da. Euskal Herriko Unibertsitateko arkeologiako katedraduna da eta irakaskuntza-lana artearen ikerketarekin eta zenbait proiekturen zuzendaritzarekin bateratzen ditu. Jakiundeko kide ere bada.
Zaragozako Unibertsitatean historia ikasita, EHUn lortu zuen doktoretza, eta egun katedraduna da bertan. Era berean, Gasteizko Santa Maria katedrala zaharberritzean, Hirigune Historikoan egiten ari diren azterketa historiko-arkeologikoetan eta Aldaietako nekropolian lan egin izan du. Halaber, GATMAAko (Zientzia Ikerketen Kontseilu Nagusiari elkartutako unitatea) zuzendaria da, baita Euskal Herriko Unibertsitateko Arkitekturako Arkeologia Ikerketa Taldeko (GIAA) zuzendaria ere. Azkenik, Zientzia, Teknologia eta Gizarteko Euskal Planaren barruan Ondarea Kontserbatzeko Programaren arduraduna (2005-2008) eta Gasteizko Arkitekturako Kontseilu Aholku-emaileko kidea ere bada.
Arqueología de la Arquitectura aldizkariaren sortzaileetako bat izan zen, EHU eta CSICen artean argitaratzen dena.
Ondare Eraikiaren Ikerketa Taldeko (GPAC) ikertzaile nagusia da. Ondare Zientzietako Ikerketa eta Berrikuntza Zentroa den Zain Fundazioa zuzentzen du 2011tik. Eta 2012az geroztik Jakiundeko kidea da,Euskal Zientzia, Arte eta Letren Akademia.
Hainbat liburu eta artikulu argitaratu ditu arte-aldizkari espezializatuetan, hala nola Arqueología de la Arquitectura, Arkeoikuska: investigación arqueológica edota Archivo Español de Arqueología. Hainbat solasaldi eta biltzarretan ere parte hartu izan du, bai era dibulgatiboan baita zientifikoan ere.

## Lan hautatuak

* Arqueología Cristiana de la Antigüedad Tardía en Álava, Guipúzcoa y Vizcaya, 1988
* Balleneros vascos del siglo XVI. Estudio arqueológico y contexto histórico (Chateau Bay, Labrador, Canadá), 1992
* Arquitectura hidráulica en el Valle de Cuartango (Álava), 1994
* Estelas e inscripciones medievales en el País Vasco occidental (ss. VI-XI), 1996
* Puentes de Álava, 1996
* La necrópolis tardoantigua de Aldaieta (Nanclares de Gamboa, Álava), 1999
* Plan Director para la Restauración de la Catedral de Santa María de Vitoria, 2001
* El País Vasco en los siglos inmediatos a la desaparición del Imperio Romano, 2004
* Arqueología e historia de una ciudad. Los orígenes de Vitoria-Gasteiz, 2014

## Sariak eta errekonozimendua

* 2005: Gasteizko urrezko domina
* Agustin Azkarate Gasteizko Santa Maria Katedralean Eusko Ikaskuntza Laboral Kutxa saria jasotzen.2021: Eusko Ikaskuntza-Laboral Kutxaren Humanitate, Kultura, Arteak eta Gizarte Zientzien Saria

## Erreferentziak

* 1 2 3 4 5 (Gaztelaniaz) Pérez Alonso, Aiskoa. (2021). Agustín Azkarate Garai-olaun. Eusko Ikaskuntza.
* ↑ Rego, María. (2014-03-27). «Vitoria fue más importante de lo que nunca hubiéramos imaginado» El Correo.

## Kanpo estekak

* Datuak: Q20985055
# Agustín Arenas

Agustín Arenas Eizagirre (Azpeitia, 1958) euskal herritar zinema zuzendaria da.
Argazkilaritzak eta zinemarekiko zaletasunak Azpeitiko zineklubaren taldekide izatera eraman zuten. Bertan, proiektu zinematografiko ugari gauzatzen ziren eta Agustinek gehienetan hartzen zuen parte, bai zuzendari gisa bai gidoilari edo muntatzaile bezala. Film laburrak euskaraz eta formatu txikian (S-8mm) egiten ziren. 1987an, Zinekluban 16mm-tan egindako lehen film laburra zuzendu zuen, Mateo txistu, alegia, sari ugari lorturik. Gaur egun, argazkilaritzan dihardu.

## Filmografia hautatua

* 1988: Azpeitia-Annapurna II
* 1987: Mateo txistu

## Erreferentziak

* ↑ Auñamendi Eusko Entziklopedia. Agustín Arenas Eizagirre. .
* ↑ Euskadiko Filmategia. Arenas Eizagirre, Agustín. .
* Datuak: Q21953131
# Agustín Bolívar

Agustín Gabriel Bolívar (Ensenada, Argentina, 1996ko urtarrilaren 9a) argentinar futbolaria da. Erdilari gisa jokatzen du, eta bere egungo taldea Argentinako Lehen Mailako LP Gimnastika da.

## Ibilbidea

Bolívar Club de Gimnasia y Esgrima La Platako lehen taldera sustatu zuten 2017-18 denboraldian. 2017ko abuztuaren 26an egin zuen debuta Argentinako Lehen Mailan, Defensa y Justicia taldearen aurka.
2019tik 2022ra, Lehen B Nazionaleko kluben esku utzi zuten: Guillermo Brown, Atlanta eta Almagro.

## Erreferentziak

* ↑ «Agustín Bolívar - Player profile» www.transfermarkt.com.
* ↑ «“Luché por este sueño y estoy disfrutando cada momento” - Diario Hoy En la noticia» diariohoy.net.
* ↑ «Bolívar viajó a Madryn para sumarse a Brown» www.infocielo.com.
* ↑ «Agustín Bolívar, nueva incorporación - Club Atlético Atlanta» CA Atlanta.
* ↑ «Volvió a Gimnasia pero para cambiar de equipo» www.infocielo.com.

## Kanpo estekak

* Agustín Bolívar Soccerway-n
* Agustín Bolívar BDFAn
* Datuak: Q52418821
# Agustín Cabrera

Agustín Cabrera García, (Deustu, 1891ko maiatzaren 25a - Basurtu, 1949ko apirilaren 29a), Chatillo de Bilbao ezizenaz ezaguna, bizkaitar toreatzailea izan zen, banderillero eta nobillero ibilitakoa.
Gurasoak andaluziarrak zituen: Silverio Antonio Cabrera granadarra eta Francisca García Castro malagarra.

## Erreferentziak

* ↑ Toreros de hierro. (1. argitaraldia) Bilbo: Bilbao Bizkaia Kutxa ISBN 84-8056-016-9..
* Datuak: Q20014027
# Agustí Duran

Agustí Duran Sanpere (Cervera, 1887ko ekainaren 5a - Bartzelona, 1975eko apirilaren 29a) kataluniar historialari, artxibista eta arkeologoa izan zen.
Hainbat arkeologi indusketa zuzendu zituen Valtortan, Segarran eta Bartzelonan. Berari zor zaio Bartzelonako Hiriko Historia Museoa. Bereak dira Para la historia del arte en Barcelona (1960, Bartzelonako artearen historiarako) eta Barcelona y su historia (1972-1975, Bartzelona eta bere historia) obrak.

## Erreferentziak

* ↑ Lur entziklopedietatik hartua.
* Datuak: Q4892314
# Agustín Alarcón

Agustín Alarcón Vargas (Barakaldo, 1962ko urtarrilaren 12a - ) bizkaitar arraunlari ohia da. Bartolomé bere anaia ere arraunlaria izan zen.
Behin hartu zuen parte Joko Olinpikoetan: Seulen hain zuzen ere.
Itsasoko Ama izan zuen kluba.

## Erreferentziak

* ↑ www.sports-reference.com

## Kanpo estekak

* Datuak: Q12252874
# Akinobu Yokouchi

Akinobu Yokouchi (japonieraz: 横内 昭展, Yokouchi Akinobu, 1967ko azaroaren 30a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Sanfrecce Hiroshima.
Entrenatzaile gisa Sanfrecce Hiroshima taldeak zuzendu zituen.

## Kanpo loturak

* (Japonieraz) J.League Data Site
* (Japonieraz) J.League Data Site
* Datuak: Q2095598
# Akinori Ichikawa

Akinori Ichikawa (japonieraz: 市川 暉記, 1998ko urriaren 19a - ) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo loturak

* (Japonieraz) J.League Data Site
* Datuak: Q28692208
# Akimi Barada

Akimi Barada (japonieraz: 茨田 陽生, 1991ko maiatzaren 30a - ) Japoniako futbolaria da.
Hainbat futbol taldetan jokatu du, esaterako Kashiwa Reysol.

## Kanpo loturak

* (Japonieraz) J.League Data Site
* Datuak: Q2093507
# Akimasa Tsukamoto

Akimasa Tsukamoto (japonieraz: 塚本 明正, 1969ko azaroaren 22a - ) Japoniako futbolari ohia da.
Hainbat futbol taldetan jokatu du, esaterako Cerezo Osaka.

## Kanpo loturak

* (Japonieraz) J.League Data Site
* Datuak: Q3309103
# Akinari Kawazura

Akinari Kawazura (japonieraz: 河面 旺成, 1994ko maiatzaren 3a - ) Japoniako futbolaria da.
Hainbat futbol taldetan jokatu du, esaterako Omiya Ardija.

## Kanpo loturak

* (Japonieraz) J.League Data Site
* Datuak: Q27949165